datapwa'si artemyo, ang binatang giliw ng ipinagdidiwang, ang pusong lalong mapalad, ay di pa sumisipot. gayon man ay di kapunapuna ang pagkawala nito sapagka'si dolores lamang marahil ang di nakalilimot. ang kapunapuna ay ang di pagsipot pa ng komparsa. kapitang andoy, wala ba tayong tugtugan? ang usisa ni labadre, ang kanina pa'kantiyaw ng kantiyaw. mayroon ang tugon ng tinanong dalawa ang nangako sa akin. saan po naroon? hindi pa dumarating. ika sampu na po ah? maaga pa. baka lawit ang pusod ng mga nangakong iyan!. ang pagdaramdam na halo ni beteng. biro ko po lamang iyon. patawarin ninyo ako at tinapos sa halakhak. di na sumagot si beteng at dumungaw upang tanawin marahil ang kanyang komparsa. datapwa'wala siyang namalas at ni si simon ay di sumisipot. bakit kaya? ang naitanong sa sarili. siya rin ang sumagot maaga pa naman. at naupong muli na ipinako ang malas kay dolores. kay ganda ng langit ko! ang inipit na sigaw ng kalulwa.